User:Syed Mohammed Ali Quadri/sandbox

حضرت سید شاہ غلام محمد ثانی قادری الملتانی الہاشمی المعروف شاہ صاحب قبلہ قدس سرہ حضرت سید شاہ غلام محمد ثانی قادری الملتانی الہاشمی المعروف شاہ صاحب قبلہ قدس سرہ

حیدرآباد دکن اولیاء کرام کا گہوارہ رہا ہے۔یہاں ہر دور میں اپنے وقت کے عظیم و نامور بزرگان دین موجود رہے ہیں‘ان ہی میں سلسلہ قادریہ ملتانیہ اورخانوادۂ حضرت سیدشاہ غلام محمد قادری الہاشمی المعروف شاہ حماد ثانی محبوب اللہ ؒ ؒکے چشم و چراغ حضرت سید شاہ غلام محمد ثانی قادری الملتانی الہاشمی المعروف شاہ صاحبؒ کی ذات گرامی بھی شامل ہے۔آپ کی ولادت  1208ھ کے اوائل میں ہوئی۔ والد ماجد صاحب مقامات عالیہ حضرت سید شاہ ملک محمود قادری الہاشمی ؒ صاحبزادۂ حضرت سیدشاہ حماد ثانی محبوب اللہؒ،والدہ ماجدہ صاحبزادی حضرت شاہ عتیق اللہ المعروف شاہ لگن شطاری ؒ ہیں۔

والد ماجدؒ کی ہی زیرتربیت رہ کر علوم ظاہری و باطنی میں کمال پایا۔والدماجدؒ نے اپنی رحلت کے وقت حضرت قبلہؒ کو نعمت ِ باطنی سے سرفراز فرمایا،حضرت شاہ صاحبؒ جامع شریعت و طریقت تھے،اپنے احوال کسی پر ظاہر نہیں فرماتے تھے‘ ستر حال فرماتے،یہی وجہ ہے بجر چند غلاموں و معتقدین کے کوئی آپ کے احوال سے واقف نہ تھے۔جدامجد کے آستانہ درفیض عام، واقع چھتہ بازار میں ماہانہ مجالس مرتضوی و غوثیہ منعقد فرماتے،آپ خداداد جوہر خطابت کے ذریعہ ہزارہا عوام و خواص کوروحانی فیوض سے خوب مستفید و مستفیض فرماتے۔

حضرت شاہ صاحبؒ کو کئی علوم و فنون میں بڑا کمال حاصل تھا،ان میں سے ایک خوش نویسی ہے کہ اس فن میں آپ کا کوئی ثانی نہیں تھا،چنانچہ حضرت سید شاہ موسیٰ صاحب قبلہ قادری ؒ کی بارگاہ کے دروازے اور گنبد شریف پر اور درگاہ حضرات یوسفین شریفینؒمیں کتبات حضرت شاہ صاحبؒہی کے تحریر فرمائے ہوئے ہیں،جب حضرت شاہ صاحبؒ کی خوش نویسی کا شہرہ آفاق میں بلند ہو اتو شہر و بیرون شہر کے لوگ برائے تربیت و اصلاح حضرت شاہ صاحبؒ کی خدمت میں حاضر ہوتے اور صلاح لیتے اور دوسرا حضرت شاہ صاحب تیر اندازی و گھوڑ سواری میں بھی خوب کمال رکھتے تھے۔

آپ کی خدمت میں مہلک امراض والے حضرات بھی حاضر ہوتے جن کو قیمتی دوائیوں سے فائدہ حاصل نہیں ہوتا حضرت شاہ صاحب ؒکی تجویز کردہ کم قیمت دوائیوں سے ان کو فائدہ ہوجاتا چنانچہ تذکرہ میں یہ واقعہ مذکور ہے کہ ایک عورت مرض استسقاء میں مبتلا تھی، کافی علاج کروایا گیا کوئی افاقہ نہیں ہوا۔ بیش قیمت دوائیوں سے بھی کوئی فائدہ نہ ہوا بالآخر اس کے شوہر نے اس کو حضرت شاہ صاحبؒ کی خدمت میں پیش کیا وہ اپنے شوہر کے ساتھ حضرت شاہ صاحبؒکی خدمت میں آئی اور حضرت شاہ صاحبؒ نے ایک پیسہ سے بھی کم قیمت کی دوا تجویز فرمائی، شوہر نے عر ض کیا کہ حضرت قیمتی دوائیوں سے کوئی فائدہ نہیں ہوا ہے اس معمولی دوا سے کیا فائدہ ہوگا؟ حضرت شاہ صاحبؒ نے فرمایاکہ ہم فقیروں کے نزدیک سب دوائیاں یکساں ہیں بیش قیمت دوائیاں دینا یہ اطباء کا کام ہے شفا کا دینا یہ اللہ کے فضل سے ہے چنانچہ وہ شخص اپنی بیوی کے ساتھ گھر واپس ہوا اور جیسے حضرت شاہ صاحبؒ نے فرمایا ویسے ہی دوا کا استعمال کیا تین ہی دن میں مریضہ کو صحت ہوگئی وہ شخص حضرت شاہ صاحبؒکی خدمت میں حاضر ہوا اور حلقہئ مریدین میں شامل ہوگیا۔

آپؒ کے نبیرہ حضرت سید شاہ ملک محمود قادری الہاشمی قدس سرہ یعنی صاحبزادۂ اوسط حضرت سید شاہ عبدالقادر قادری الہاشمی المعروف سید زرد علی شاہ صاحب مہاجر مکی ؒ،جگر گوشہئ غوث الثقلین فرزند سرکار لااُبالی حضرت سیدپیر شاہ محی الدین ثانی قادریؒکے صندل شریف میں اپنے خسر محترم حضرت سید شاہ مرتضیٰ قادری الموسوی مہاجر مدنی ؒ کے ساتھ شریک تھے اور صندل شریف بلدہ کے باہر ایک فاصلہ سے برآمد ہوتا تھا اور حضرت سید شاہ ملک محمود قادری الہاشمی ؒ مختلف قسم کی آوازوں کی وجہ سے بیہوش ہوگئے اور آپ دیر تک بیہوشی طاری رہی اور اس کے بعد بفضل تعالیٰ افاقہ حاصل ہوگیا،جس وقت آپ پر بیہوشی طاری تھی رات کا وقت تھا اس لئے حضرت سید زرد علی شاہ صاحب مہاجر مکی ؒ کو اطلاع نہیں کی گئی پس اسی شب حضرت سید زرد علی شاہ صاحب مہاجر مکی ؒنے بحالت خواب اپنے والد ماجد حضرت سید شاہ غلام محمد ثانی قادری الہاشمی ؒکو دیکھا کہ آپ کو ملاحظہ فرمارہے ہیں اور بچہ، بچہ کہ رہے ہیں گویا کہ حضرت شاہ صاحبؒ کو بات کرنے کی فرصت نہیں (کسی حادثہ کے وقت جیسے جلدی جلدی پکارتے ہیں ویسے آواز دے رہے ہیں) پس صبح حضرت سید زرد علی شاہ صاحب مہاجر مکی ؒ کو صاحبزادہ کے ساتھ پیش آئے واقعہ کی اطلاع دی گئی۔

حضرت شاہ صاحبؒ کے وصال کے بعد 1279ھ میں محل مبارک صاحبزادی حضرت سید شاہ صدر الدین حسینی ؒ اپنے چھوٹے صاحبزادے حضرت سید شاہ غلام محی الدین قادری الہاشمی ؒ کے ہمراہ سفر حج پر روانہ ہوئیں،ایک شب حضرت سید زرد علی شاہ صاحب مہاجر مکی ؒ نے حضرت شاہ صاحب ؒ کو عالم رؤیا میں ملاحظہ فرمایا کہ حضرت شاہ صاحب ؒ دریا کی جانب جہاز کو چلانے کے لئے متوجہ ہیں جو ڈوبنے کے قریب تھا پھر حضرت شاہ صاحب ؒ نے حضرت سید زرد علی شاہ صاحب مہاجر مکیؒ سے ارشاد فرمایا کہ اس وقت آپ کی والدہ ماجدہ جس جہاز میں سوار تھیں وہ جہاز ڈوبنے کے قریب تھا میں نے اس جہاز کو ڈوبنے سے بچالیا ہے۔پس جب حضرتہ ؒ واپس لوٹیں تو معلوم ہوا کہ ایک وقت وہ جہاز ڈوبنے کے قریب تھا تمام مسافرین اپنی زندگی سے مایوس ہوچکے تھے اور سب لوگ توبہ،استغفار و مناجات بہ بارگاہ ِ الٰہی میں مشغول تھے کہ یکایک ایک ہوا کا جھونکا پہنچا جس سے جہاز غرق ہونے سے بچ گیا۔

حضرت شاہ صاحب ؒ کی عادت شریفہ تھی کہ عیدین کے موقع پر منیرالملک و سراج الدولہ کو اپنے قدوم میمنت سے سرفراز فرماتے اور بوقت ملاقات دعائیہ قطعہ خود اپنے دست مبارکہ سے تحریر فرماکر ان کو عنایت فرماتے۔حضرت شاہ صاحب ؒ کے وصال کے بعد حضرت سید زرد علی شاہ صاحب مہاجرمکیؒ اپنے والد ماجدؒ کے حسب عادت بوقت عید مختار الملک کو خیر و عافیت کا شعر خط ثلث میں اپنے دست مبارکہ سے تحریر فرماکر روانہ فرماتے۔حضرت سید زرد علی شاہ صاحب مہاجرمکیؒ شعر مذکور کو بلالحاظ ورعایت تقسیم حروف الکرسی نشینی کے اہل ہند کے نزدیک اس کو بائنی کہا جاتا ہے،خط ثلث میں اپنے دست مبارکہ سے تحریر فرمایا پس اسی شب حضرت سید زرد علی شاہ صاحب مہاجر مکی ؒ نے بحالت خواب حضرت شاہ صاحبؒ کی زیارت کی اور حضرت شاہ صاحب ؒ نے بتایا کرسی نشینی و بائنی ان حروف میں اس طرح ہیں اور اس کو لکھنے میں اس کو اس طرح لکھنا چاہئے۔ بیدار ہونے کے بعد بھی حروف کی تقسیم ذہن میں محفوظ تھی،آپ نے اسی کے مطابق وہ شعر مذکور خط ثلث میں تحریر فرمایا اور برائے معائنہ نواب محی یار خان محی الدولہ کو بھیجا،نواب مذکور فن خوش نویسی میں ید طولیٰ رکھتے تھے۔انہوں نے اس کرسی نشینی و بائنی حروف کو عدیم المثل پایا،خوشی کا اظہار کرتے ہوئے اس خط کو اپنے پاس رکھ لیا۔

نکا پہنچا جس سے جہاز غرق ہونے سے بچ گیا۔

حضرت شاہ صاحب ؒ کی عادت شریفہ تھی کہ عیدین کے موقع پر منیرالملک و سراج الدولہ کو اپنے قدوم میمنت سے سرفراز فرماتے اور بوقت ملاقات دعائیہ قطعہ خود اپنے دست مبارکہ سے تحریر فرماکر ان کو عنایت فرماتے۔حضرت شاہ صاحب ؒ کے وصال کے بعد حضرت سید زرد علی شاہ صاحب مہاجرمکیؒ اپنے والد ماجدؒ کے حسب عادت بوقت عید مختار الملک کو خیر و عافیت کا شعر خط ثلث میں اپنے دست مبارکہ سے تحریر فرماکر روانہ فرماتے۔حضرت سید زرد علی شاہ صاحب مہاجرمکیؒ شعر مذکور کو بلالحاظ ورعایت تقسیم حروف الکرسی نشینی کے اہل ہند کے نزدیک اس کو بائنی کہا جاتا ہے،خط ثلث میں اپنے دست مبارکہ سے تحریر فرمایا پس اسی شب حضرت سید زرد علی شاہ صاحب مہاجر مکی ؒ نے بحالت خواب حضرت شاہ صاحبؒ کی زیارت کی اور حضرت شاہ صاحب ؒ نے بتایا کرسی نشینی و بائنی ان حروف میں اس طرح ہیں اور اس کو لکھنے میں اس کو اس طرح لکھنا چاہئے۔ بیدار ہونے کے بعد بھی حروف کی تقسیم ذہن میں محفوظ تھی،آپ نے اسی کے مطابق وہ شعر مذکور خط ثلث میں تحریر فرمایا اور برائے معائنہ نواب محی یار خان محی الدولہ کو بھیجا،نواب مذکور فن خوش نویسی میں ید طولیٰ رکھتے تھے۔انہوں نے اس کرسی نشینی و بائنی حروف کو عدیم المثل پایا،خوشی کا اظہار کرتے ہوئے اس خط کو اپنے پاس رکھ لیا۔

حضرت شاہ صاحب  ؒ کے عالم حیات میں ایک مرتبہ قحط پڑا تو مریدین و معتقدین نے نزول باراں کے لئے دعا کی درخواست کی تو حضرت شاہ صاحب ؒ نے کوئی چیز پیالہ پر تحریر فرمائی اور اس کو زیر آسمان رکھا کہ فی الفور بارش شروع ہوگئی برسات کے موسم ختم ہونے کے بعد سرسبزی ہونے اور قحط سالی ختم ہوجانے پر آپ نے سیدناامام جعفر صادق ؓ کی نیاز دلوائی اور کچھ عرصہ بعد حضرت شاہ صاحب ؓ کے محل مبارک نے قحط کے موقع پر یہ عرض کیا کہ اگر سیدناامام جعفر صادق ؓ کی نیاز دلوائی جائے تو مخلوق کو راحت کاسبب ہوگا،اس پر حضرت شاہ صاحب ؒ نے فرمایا کہ اس سال حکم نہیں ہوا ہے۔

حضرت شاہ صاحب ؒ کی عادت شریفہ یہ تھی کہ قحط و خشک سالی کے ایام سے قبل ہی بہت سارا غلّہ محل مبارک کے اخراجات کے لئے خریدتے اور ارشاد مبارک ہوتا کہ آئندہ سال خشک سالی ہوگی پھر وہ غلّہ حضرت شاہ صاحب ؒ کے ارشاد مبارک کے مطابق خشک سالی میں محل مبارک کے اخراجات میں کام آتا ونیز یہ بھی حضرت شاہ صاحب ؒ کی عادت شریفہ تھی کہ اپنے جد بزرگوار حضرت سید شاہ غلام محمد قادری الہاشمی شاہ حمادثانی محبوب اللہؒ کے عرس شریف کے بعد ارشاد فرماتے کہ جد امجدؒ کا اس طرح ارشاد مبارک ہے پھر وہ بلاکم و کاست ظاہر ہوتا۔ حضرت شاہ صاحب ؒ کی یہ عادت شریفہ بھی رہی کہ شب برات گذرنے کے بعد اپنے محل مبارک سے ارشاد فرماتے اس سال ایسے ایسے ہوگا۔ پس حسب ارشاد مبارک اسی طرح ہوتا۔

ماہ شعبان المعظم 1273ھ بعد شب برات آپ نے اپنے محل مبارک سے ارشاد فرمایا کہ آج شب عزرائیل علیہ السلام ملک الموت سے ملاقات ہوئی اور میں نے ملک الموت سے پوچھا کہ ہماری روح قبض کرنے کا وقت کب ہے؟ ملک الموت نے کہا کہ ماہ رجب المرجب ہے(آپ نے فرمایا) جب کہ رجب المرجب گذرچکا ہے،اس سے معلوم یہ ہوتا ہے کہ آئیندہ رجب المرجب میری وفات ہوگی،پس شروع ماہ رجب المرجب 1274ھ ہی سے حضرت شاہ صاحب ؒ کو مرض وصال لاحق ہوچکا تھا۔ہر چند کہ اطباء وقت مزاج مبارک کے علاج کی جانب متوجہ ہوئے،لیکن مزاج مبارک میں اس علاج سے کوئی تخفیف حاصل نہیں ہوئی اور کچھ وقت کے بعد حضرت شاہ صاحب ؒ نے مزاج مبارک کی شکایت کی حالت اپنے صاحبزادہ کلاں حضرت سید زرد علی شاہ صاحب مہاجر مکیؒ سے بیان کی کہ میرا مرض اور ہے اور اطباء کا علاج میرے مرض کے مناسب نہیں ہے،صاحبزادہ صاحب ؒ نے عرض کیا کہ حضرت قبلہ اگر مزاج مبارک کا علاج آپ خود فرمادیں تو مناسب نہیں ہوگا،تو حضرت قبلہ ؒ نے ارشاد فرمایا کہ یہ مرض قابلِ علاج نہیں ہے۔ماہ رجب المرجب کا پہلا نصف حصہ اسی حالت میں گذرچکا اس کے بعد حضرت شاہ صاحب ؒ کی زبان مبارک پر اکثر یہ رباعی

یا قطب یاغوث االاعظم یا ولی روشن ضمیر

بندہ ام در ماندہ ام جز تو نہ دارم دستگیر

بردر درگاہ والا سائلم اے آفتاب

خاطر ناشاد راکن شاد یا پیران پیر

اور یہ شعر

یا محی الدین ترحمنا بلطف واسع

انت غوث الکل مشہور بانواع الکرم

جاری رہنے لگے۔18 تاریخ ماہ رجب المرجب جب ہوئی تو حضرت شاہ صاحب ؒ نے ارشاد فرمایا کہ آج کیا دن ہے؟لوگوں نے عرض کیا کہ آج جمعہ ہے،ارشاد مبارک ہوا کہ جمعہ بہتر ہے مگر تاریخ کیا ہے؟ عرض کیا گیا تاریخ 18ہے،دوسرے دن 19اور 20 ماہِ رجب المرجب 1274ھ کے درمیان تمام اہل وعیال کو جمع فرمایا کہ تناول طعام سے فارغ ہوجاؤ،حضرت شاہ صاحبؒ کے گھر والوں کو فکر و تشویش کی وجہ کھانے کی جانب رغبت نہیں ہورہی تھی،لیکن حکم کی تعمیل کچھ کھالیا،کھانے سے فراغت کے بعد آپ نے صاحبزادۂ بزرگ حضرت سید زرد علی شاہ صاحب مہاجر مکی ؒ کو ارشاد فرمایاکہ اب ہم اپنے بزرگوں کے فرمائے ہوئے شغل میں مشغول میں مصروف ہوتے ہیں اور اس وقت ہم کوئی کلام نہیں کریں گے،پس حضرت شاہ صاحبؒ چہار زانوشغل(اذکار) میں مشغول ہوگئے کہ اسی حالت میں آپ میں آپ کے جسم مبارک سے کثیر پسینہ نکلنے لگااس حالت کو ملاحظہ فرماکر محل مبارک ؒ نے آپ کا جبہ شریف جو پسینہ میں تربتر ہوچکا تھا اس کو تبدیل فرمادیا۔ اس وقت آپ نے صاحبزادۂ بزرگ حضرت سید زرد علی شاہ صاحب مہاجر مکی ؒ کی جانب دوانگلیوں سے اشارہ فرمایا،جس کا مطلب یہ تھا کہ اب میرے وصال کو بس دو گھڑی باقی رہ گئی ہے اور دو گھڑی گذارنے کے بعد جبکہ نصف شب کا وقت تھا آپ نے اپنی آنکھیں صاحبزادۂ بزرگ کی جانب پھیریں اور ان کو ملاحظہ فرمایا اور آپ کے چشمان ِ مبارک کی کیفیت کے معائنہ کے بعد یہ بات معلوم ہوئی کہ حضرت شاہ صاحب ؒ کی روح مبارک قفس عنصری سے پرواز فرماچکی ہے۔حضرت سید زرد علی شاہ صاحب مہاجر مکیؒ اس وقت حضرت قبلہ ؒ کے نزدیک ہی تشریف فرما تھے آپ نے انا للہ و اناالیہ راجعون پڑھا۔

حضرت شاہ صاحبؒ کی عمر شریفبوقت وصال 66 سال کو پہنچ چکی تھی کہ عمر شریف کے اعداد از اسم اللہ نکلتے ہیں یعنی اسم اللہ کے حروف کی تعداد میں 66  ہوتی ہے۔مزار فیض آثار شہر کے مشہور علاقہ نام پلی میں نزد درگاہ حضرت سید شاہ نورالدین قمیصیؒ،کمان پٹیل نگر،دارالسلام روڈؒ میں فیوض و برکات کا سرچشمہ ہے۔

حضرت شاہ صاحب ؒ  کے وصال کی تاریخ کے بجائے ہرسال 29ماہِ رجب المرجب کو آپ کا عرس منایا جاتا ہے،آپ کے نبیرہ زادہ مولانا سید محمد علی قادری الہاشمی ممشادپاشاہ  سجادہ نشین خانقاہ قادریہ حمادیہ،بانی و صدرمرکزی مجلس قادریہ مراسم عرس انجام دیتے ہیں۔ آپ کو پیران پیر سیدنا غوث الاعظم ؓ سے بے پناہ عشق تھا لہٰذاآپ کے عرس کے موقع پر سیدنا غوث الاعظم ؓ کا ہی لنگر تقسیم ہوتا ہے۔ افراد خاندان،مریدین و معتقدین کی کثیر تعداد شریک عرس ہوتی ہے۔

(استفادہ ازکتاب محامد حمادیہ،بزبان فارسی)